Ferjesambandet Eidsdal–Linge

Eidsdal–Linge er et ferjesamband på fylkesvei 63 i Fjord, Møre og Romsdal. Sambandet krysser Norddalsfjorden, er på 2,7 km og tar om lag 12 minutter. Eidsdal er strandsted og sentrum i Eidsdal, mens Linge ferjekai er et øde sted litt vest for gården Linge i Valldal. Ved Linge ferjekai knyttes  til . Sambandet gikk fra 1. juni 1956 mellom Valldal og Eidsdal. Ved åpningen av Ørnevegen i 1955 ble økende behov for ferging av biler over fjorden, og sambandet fra Sylte i Valldal kom i gang i 1956. I 1967 ble riksveien forlenget fra Sylte til Linge, der det også ble anlagt ny ferjekai og overfarten innkortet.

Sambandet betjenes per 2018 av Fjord1 og trafikkeres av MF «Geiranger» med MF «Aukra» som reserveferje.
Fylkesvei 63 er nasjonal turistvei, og ferjesambandet inngår i denne. Sambandet har egen sommerrute med høyere frekvens for å betjene turisttrafikken til og fra Geiranger. I 2016 fraktet ferjen i gjennomsnitt 646 kjøretøy i døgnet og 820 personer. Sambandet var i 2016 det 18. mest trafikkerte etter antall personer.

Referanser 

Fergesamband i Møre og Romsdal
Samferdsel i Fjord
Artikler i sjøfart-prosjektet